**Luna**

*Cristi*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mi se pare nefiresc

să mai măsor coama timpului

de la prima nemurire

în care te-am împărţit

la toate gândurile mele.

nu ştiu ce-ar mai însemna secunda

când tot ce este eter

îşi supune reverenţa

icoanei tale.

Iar îţi văd prin cute de întuneric blând

trupul îmbrăcat în mătasea lunii

şi parcă ochii mei abia au învăţat

alfabetul privirii,

de-şi împart înmărmurirea

fără să-ţi conteste frumuseţea

prin protestul unei clipiri.

Hai,

invită-te pe trupul meu,

împleteşte-ţi părul

cu o adiere de culori

îmbrăţişată de noapte,

încălzeşte-mi pieptul cu mâna ta

ca şi cum pielea mi-ar fi un sol de gheaţă,

croieşte-ţi cu buzele cărări

prin iarna inimii mele

şi-ai să găseşti în urmă flori

din care iubirile îşi fac izvorul.

Atinge-mi cu semn de fiori fiecare şoaptă,

să fim copiii tăcerii,

dezveliţi sub tutela cuvintelor,

să nu ştiu cât de adânc îţi mai vine

ziua de ieri,

să ne naştem iar şi iar,

fără de ţărm,

să facem parte unul din altul

fără să ne aparţinem.

Ecoul mărilor să ne fie imn instigator,

să ne înecăm în strofe

cu setea potrivirii,

să ne fim în oglindă

asasin şi victimă,

yin şi yang,

eros şi tahanos.

Lasă-ţi vocea să mă împletească

de aproape

ca pe o binecuvântare.

sub umbra veciei tale,

să aud petale de dor

sărutând asfaltul,

în imitarea ploilor fără cusur

din care se prepară edenurile,

să ne hrănim reciproc îmbrăţişările

mult după ce mângâierile noastre

se vor uita.

Apari

cu o premisă dulce de surâs

şi în mine înfloresc la unison

toate cântecele neştiute

de portativele poeţilor,

mi se desfac sub piele

aripi în plutiri de emoţii

şi mi se umplu toate căutările sufletului

cu tine.